Lav et referat af nedenstående tekst:

Tekst:
Et flertal i Folketinget besluttede i 2020 at oprette 15 naturnationalparker i Danmark, hvor Tranum blev udpeget som én af lokationerne. - Man kan jo kæmpe mod naturen og arbejde sammen med naturen, siger Robert Olesen, der skov- og landskabsingeniør. - Jeg er træt af, at indholdet er blevet så ensidigt, som det er. Nu er jeg blevet så gammel, så jeg skal også til at tænke på, at mine børnebørn også skal have en god tilværelse. Hvis ikke, vi driver vores natur på en bæredygtig måde, så får de et dårligt udgangspunkt. Ifølge Robert Olesen betyder det, at frede skoven og fjerne skovdriften, et skridt i den forkerte retning, når det gælder den grønne omstilling. - Den urørte skov her kunne fyre Brovst op i deres nye fjernvarmeværk. Det kunne fyre knap halvdelen af Aabybro op. Ændrede betingelser i planerne Lokalformand for Danmarks Naturfredningsforening i Jammerbugt Kommune, Søren Rosenberg, ser dog anderledes på sagen. - Det her projekt gavner biodiversiteten. Vi er glade for, at skovdriften inden for naturnationalparkerne stopper på sigt, så det bliver til urørt skov. Det er rigtig godt for klimaet men i sandhed også for biodiversiteten. Siden Tranum blev udpeget som naturnationalpark, har Jammerbugt Kommune ændret enkelte betingelser i planerne. Et område på 140 hektar og to udsigtsposter tages ud. Men det er ikke nok, mener Robert Olesen. Derfor er der onsdag aften arrangeret stormøde i Brovst, hvor lokale kommer for at diskutere planen.

Referat:
Vrede og frustrationer fortsætter mod den kommende naturnationalpark i Tranum på 2.700 hektar.